Леонардо ди Каприо
Леонардо Вилхелм ди Каприо () е американски актьор, носител на една награда Оскар и три награди Златен глобус. Участва в множество касови филми като Титаник (1997), Плажът (2000), Бандите на Ню Йорк (2002), Авиаторът (2004) и Кървав диамант (2006). Интересен факт за актьора е, че въпреки световната си известност той няма звезда на Холивудската алея на славата.

Биография 
Роден е в Лос Анджелис в семейството на Джордж ди Каприо и Ирмалин Иденбиркин. Той е единствено дете. Майка му била секретарка в адвокатска фирма и има германско-руски произход. Бабата на Леонардо по майчина линия Хелена Индербиркин, родена като Елена Смирнова (1915 – 2008) била руска емигрантка в Германия. Бащата на Леонардо ди Каприо бил четвърто поколение американец с италианско-германски произход. Работел като уличен актьор и продавал комикси. Родителите му се развеждат, когато той е на една годинка и майка му поема изцяло грижата за израстването му. Въпреки това, баща му Джордж ди Каприо също поема отговорност над изграждането му като личност.

Кариера 

Въпреки трудното детство актьорският му талант е забелязан много преди Леонардо ДиКаприо да навърши пълнолетие. Започва кариерата си на актьор още като дете, снимайки се в сапунения сериал Санта Барбара, ситкома Растяща болка и още над 30 телевизионни реклами и сериали. Също така е участвал във фантастичния нискобюджетен сериал „Critters 3“ през 1991 г., където играе зъл хазяин. Самият актьор твърди, че ако има възможност да върне времето назад не би играл там. Първата голяма изява на актьора е във филма Защо тъгува Гилбърт Грейп (1993), където си партнира с Джони Деп, в ролята на умствено изостаналия му брат. За изпълнението си е номиниран за Оскар и привлича вниманието на филмовата индустрия. Но филмът, който го прави суперзвезда, е Титаник през 1997 година, за който получава номинация за Златен глобус. Въпреки че тази роля не му носи награда, по-късно Ди Каприо печели престижният Златен глобус за най-добър актьор в драматичен филм за превъплъщението си в Авиаторът (2004), както и Златен глобус за най-добър актьор в мюзикъл или комедия за ролята си на борсов посредник във Вълкът от Уолстрийт (2013). През 2016 година Леонардо ди Каприо печели Оскар за най-добра мъжка роля в Завръщането.

Личен живот 
Известен е като природозащитник. Кара хибриден автомобил, а къщата му е снабдена със соларни панели. Притежава и собствен остров в Белиз, където смята да построи еко курорт.

Най-добър приятел е на колегата си Тоби Магуайър, на чиято дъщеря е и кръстник. Среща се с климатичната активистка Грета Тунберг. Ди Каприо публикува техни снимки в Инстаграм и Фейсбук, като я хвали, че тя е „лидерът на нашето време".

Филмография

Източници

Външни препратки 

 
 
 

Американски актьори и актриси
Деца актьори
Американски филмови продуценти
Носители на „Оскар“
Носители на Златен глобус
Носители на награда BAFTA
Американски общественици
Опазване на околната среда
Американски благодетели
Американски агностици
Американци от италиански произход
Германци в САЩ
Родени в Лос Анджелис